Med utgangspunktet i myndighetenes utvidelse av perioden for smitteverntiltakene, har Norges Fotballforbund (NFF) i samråd med Norsk Toppfotball og Toppfotball Kvinner besluttet å skyve seriestarten ut til slutten av mai. En oppstart helgen 23. - 24. mai vil gi mulighet for to runder før landskamper i juni. Blir det før, vil 16. mai kunne være en flott dag å starte på.

Forbehold må tas når det gjelder videre tiltak og restriksjoner fra myndighetene, men målet er å starte opp sesongen med publikum tilstede. Samtidig arbeides det med ulike typer scenarioer for gjennomfører av alle turneringene herunder norgesmesterskapene. Målet er at turneringene skal gjennomføres med normalt antall kamper.

NB: Seriestart i PostNord- og Norsk Tipping-ligaen blir avklart torsdag.